*Tämä artikkeli kertoo Tekken -pelisarjasta. Sarjan ensimmäisestä pelistä on erillinen artikkeli.*

**Tekken** (jap. 鉄拳) on Namco Bandai Gamesin kehittämä ja julkaisema taistelupelisarja. *Tekken* on alun perin tehty pelihalleihin, mutta siitä on tehty eri versioita useille eri pelikonsoleille. Sarjan konsolipelit julkaistiin aluksi yksinoikeudella *PlayStation* -tuoteperheen koneille mutta kuudennesta osasta alkaen pääpelit on julkaistu myös kilpaileville laitteille.

*Tekken 3* kolikkopelikabinetti.
*Tekken 3* on myynyt 8,3 miljoonaa kappaletta maailmanlaajuisesti. *Tekken 7* on myynyt yli 10 miljoonaa kappaletta.
Namco Bandain mukaan sarja on eniten myynyt taistelupelisarja, joka on myynyt 42,5 miljoonaa kappaletta vuoteen 2013 mennessä. Myynnistä noin puolet eli 20 miljoonaa kappaletta on euroopassa. Vuoden 2022 loppuun mennessä sarja on myynyt yli 54 miljoonaa kappaletta.

Pelaaminen
----------

*Tekken*-sarja on yksi ensimmäisiä 3D-tappelupelisarjoja. Ensimmäinen osa julkaistiin alle kaksi vuotta *Virtua Fighterin* jälkeen.

Tekkenin taistelujärjestelmä perustuu neljään nappiin, joista jokainen ohjaa hahmon yhtä raajaa. Jokainen hahmo voi myös suorittaa heittoja. Erityisesti sarjan uudemmat osat painottuvat rajusti niin sanottuun "juggling"-pelityyliin, jossa vastustaja heitetään korkealle ilmaan ja sen jälkeen vastustajaa isketään monta kertaa hyökkäyskomboilla. Vastustajaa voi siis pitää ilmassa koko iskusarjan ajan, jonka jälkeen vastustaja on vasta sitten kykenevä iskemään takaisin.

Tekkenissä on lukuisia eri hahmoja, joilla jokaisella on omat iskusarjansa. Hahmojen komentolistaa voi tutkailla ja opetella samalla tekemään comboja. Jokaisella hahmolla on satoja eri iskuja ja kymmenittäin comboja sekä heittoja. Heittoihin painottuvia hahmoja ovat muun muassa King, Armor King ja Marduk.

Jokainen hahmo on erilainen, joten hyvin todennäköisesti pelaaja löytää itselleen suosikkihahmon, jota hänen on helppo pelata.

Ling Xiaoyu vs. Nina Williams, yksinpelitilassa (*Tekken 3*).

Hahmot
------

*Pääartikkeli: Luettelo Tekken-pelisarjan hahmoista*
Kuten lähes kaikissa muissakin kuuluisissa tappelupelisarjoissa, on *Tekkenissäkin* hahmoja monesta eri maasta, ja hahmot edustavat monia eri taistelutyylejä. Poikkeuksia kuitenkin ovat muun muassa Nina Williams ja Anna Williams, joilla ei ole varsinaista taistelutyyliä, vaan heidän tyylikseen on ilmoitettu "salamurhaajan taidot" (*Tekken 5*:ssä Anna saa omat aikido-tyyliset iskunsa). Jack-robotin tyyliksi on ilmoitettu "raaka voima".

Jokaisessa osassa tulee aina uusia hahmoja, mutta alusta asti ja joka pelissä olevat hahmot ovat olleet Paul Phoenix, Nina Williams, Heihachi Mishima, King ja Yoshimitsu.

Pelit
-----

### Pääsarja

| Vuosi | Nimi | Kolikkopelialusta | Kotijulkaisun alusta |
| --- | --- | --- | --- |
| 1994 | *Tekken* | Namco System 11 | PlayStation |
| 1995 | *Tekken 2* |
| 1997 | *Tekken 3* | Namco System 12 |
| 1999 | *Tekken Tag Tournament* | PlayStation 2 |
| 2001 | *Tekken 4* | Namco System 246 |
| 2004 | *Tekken 5* | Namco System 256 |
| 2005 | *Tekken 5: Dark Resurrection* | PlayStation 3, PlayStation Portable |
| 2007 | *Tekken 6* | Namco System 357 | PlayStation 3, PlayStation Portable, Xbox 360 |
| 2008 | *Tekken 6: Bloodline Rebellion* | PlayStation 3, Xbox 360 |
| 2011 | *Tekken Tag Tournament 2* | Namco System 369 | PlayStation 3, Wii U, Xbox 360 |
| 2013 | *Tekken Revolution* |  | PlayStation 3 |
| 2015 | *Tekken 7* | Namco System ES3 | PlayStation 4, Microsoft Windows, Xbox One |
| 2017 |
| 2024 | *Tekken 8* |  | PlayStation 5, Windows, Xbox Series |
| **Huomioita:**
1. ↑  Remasteroitu HD-versio osana *Tekken Hybridiä* PlayStation 3:lle
2. ↑  Uudelleenjulkaistu ja päivitetty uudella nimellä *Tekken 5: Dark Resurrection Online*
3. ↑  Päivitetty kolikkopeliversio *Tekken 6: Bloodline Rebellion* pohjana kotiversiolle
4. ↑  Ilmaispeli PlayStation 3:lle
5. ↑  *Fated Retribution* päivitysversio kolikkopeliin julkaistu 2016
6. ↑  Julkaistu konsoleille 2017 eri pelimoottorilla

 |

### Muut pelit

* *Tekken Advance*
* *Death by Degrees*
* *Tekken Card Challenge*
* *Tekken Card Tournament*
* *Tekken 3D: Prime Edition*
* *Street Fighter X Tekken*
* *Pokkén Tournament*
* *Galaga: Tekken Edition*

Muu media
---------

*Tekkenistä* on tehty anime-elokuva vuonna 1997 nimeltä Tekken: The Motion Picture, jonka ohjasi Kunihisa Sugishima ja käsikirjoitti Ryōta Yamaguchi.

Vuonna 2010 *Tekkenistä* julkaistiin elokuva. Sen ohjasi Dwight H. Little ja käsikirjoitti Michael Colleary (*Face/Off* ja *Tomb Raider*), Alan B. McElory (*Spawn*) sekä Mike Werb (*Tomb Raider*).

Vuonna 2011 julkaistiin ensimmäinen tietokoneanimaationa toteutettu Tekken-elokuva nimeltä *Tekken: Blood Vengeance*. Se julkaistiin *Tekken Hybrid* -kokoelman ja Tekken 3D: Prime Edition mukana.

*Tekken Hybrid* (2011, PlayStation 3) on kokoelma, jossa on *Tekken Tag Tournamentin* HD-versio, *Tekken Tag Tournament 2*:n demoversio ja elokuva *Tekken: Blood Vengeance*.

Lähteet
-------

1. ↑  How Tekken 7's Arcade Roots Are Shaping Its Console Form GameSpot. Viitattu 29.5.2017. (englanniksi)
2. 1 2  Sal Romano: Tekken 7 sales top 10 million, Tekken series sales top 54 million *gematsu.com*.  11.12.2022. Viitattu 12.12.2022. (englanniksi)
3. 1 2  Who's #1 in fighting game sales? Harada says Tekken with 42.5 million copies sold to date *eventhubs.com*. Viitattu 9.7.2017.
4. ↑  Michael McWhertor: Tekken 8 reveals more of its roster, including the return of Jun *polygon.com*.  8.12.2022. Viitattu 12.12.2022. (englanniksi)
5. ↑  Galaga: Tekken Edition Lets You Play As Tekken 7 Characters Siliconera. Viitattu 9.7.2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tekken**.
* Pelisarja MobyGamesissä (englanniksi)
* Tekkenpedia - Kattavasti tietoa kaikesta pelisarjaan liittyvästä
* Tekken - Tekkenin viralliset sivut

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Tekken-pelisarja |
| --- |
|  |
| Pääsarja | 
* Tekken
* Tekken 2
* Tekken 3
* Tekken Tag Tournament
* Tekken 4
* Tekken 5
* Tekken 5: Dark Resurrection
* Tekken 6
* Tekken 6: Bloodline Rebellion
* Tekken Tag Tournament 2
* Tekken 7
* Tekken 8

 |
|  |
| Muut | 
* Tekken Advance
* Death by Degrees
* Tekken Card Challenge
* Tekken Card Tournament
* Tekken 3D: Prime Edition
* Street Fighter X Tekken
* Tekken X Street Fighter

 |

 |